Klaipėdos universiteto Humanitarinių mokslų fakultetas

Humanitarinių mokslų fakultetas (dažnai naudojamas sutrumpinimas KU HMF) – Klaipėdos universiteto fakultetas, kuriame dėstomos įvairios humanistikos specialybės.

Fakultetą sudaro devynios katedros bei septyni mokslo centrai. Siūloma 11 pagrindinių (bakalauro) studijų programų, viena - sutrumpintų, viena - išlyginamųjų, dvi - neakivaizdinių studijų programos, dvi specialiųjų profesinių studijų programos bei trys magistrantūros studijų programos.

 Struktūra 

 Katedros 
 Anglų filologijos katedra. Įkurta 1995 m.
 Baltų kalbotyros ir etnologijos katedra. Įkurta 1991 m.
 Filosofijos katedra. Įkurta 1991 m.
 Istorijos katedra. Įkurta 1993 m., 2003 m. perkelta į Humanitarinių mokslų fakultetą. Vienintelė fakultete realizuoja trijų pakopų (bakalauro, magistrantūros, doktorantūros) studijas.
 Lietuvių kalbos katedra. Įkurta 1991 m.
 Literatūros katedra. Įkurta 1991 m.
 Romanų filologijos katedra. Rengia prancūzų, italų kalbų specialistus.
 Teologijos katedra. Įkurta 1994 m. Vienintelė Lietuvoje rengia evangelikų Bažnyčių (liuteronų ir reformatų) teologijos specialistus. Prie jos 2001 m. įsteigta Klaipėdos evangelijos koplyčia.
 Vokiečių filologijos katedra. Įkurta 1991 m.

 Mokslo centrai 
 Amerikanistikos centras
 Anglų kalbos centras
 Baltistikos centras
 Evangeliškosios teologijos centras
 Orientalistikos centras
 Skandinavistikos centras
 Slavistikos centras

Fakulteto dekanai: dr. Jonas Bukantis (1992-1997), dr. Aleksandras Žalys (1997-2006), doc. dr. Rimantas Balsys (nuo 2006 02 01).

Kategorija:Klaipėdos universiteto fakultetai